text: En lille snak - og straks går det bedre
  07 december 2011 kl. 09.53
  Sygefraværet hos ansatte i et sundhedscenter i Horsens er faldet markant. Det skyldes ifølge ledelsen, at hvis en ansat går og hænger med næbbet, er der straks en chef, der tager en lille snak med vedkommende.
  Sygefraværet hos ansatte i Sundhedscenter Søndergården er faldet fra 7 % i 1. kvartal 2011 til 3,8 % i 3. kvartal. Det forklares af ledelsen sådan her:
  - Hvis vi kan se, at en ansat hænger med næbbet, tager den nærmeste leder omgående en snak med vedkommende. Uanset om problemet skyldes private eller jobmæssige forhold, gør vi desuden meget ud af løbende at følge op på, hvordan den ansatte har det, siger Annalise Dahl, leder af Sundhedscenter Søndergården.
  